L'Ajuntament de Llíria felicita a Trinidad Faubel pel seu 100 aniversari
21 de febrer de 2022

L'alcalde de Llíria, Joanma Miguel, i la regidora de Persones Majors, Isabel Llopis, han visitat hui a la veïna Trinidad Faubel Morató, que ahir va complir 100 anys.

Els representants municipals han felicitat la centenària dona i li han entregat un detall commemoratiu de l'Ajuntament edetà en record d'este aniversari tan especial.

Per part seua, Trinidad Faubel s'ha mostrat molt agraïda i emocionada en l'entranyable conversa que han mantingut amb l'alcalde i la regidora, després de poder celebrar este segle de vida al costat dels seus sers estimats.